text: - Nú er tað heim til Norra aftur, sigur Kjartan Johansen, sum hevur skrivað sáttmála við Bækkelaget í Norra. Kjartan takkar fyri seg eftir eitt trupult ár í Svøríki, har hann kortini spældi ein týðandi leikluti í niðurflytingarstríðnum, tá ið tað eydnaðist Önnereds at varðveita plássið í fremstu svensku deildini.
text: #000001
text: Trok.fo prátaði við føroyska landsliðsleikaran, sum fer aftur á kendar leiðir í Norra.
text: #000002
text: Kjartan Johansen hevur áður nomið sær góðar royndir í norskum topphondbólti, har hann hevur umboðað bæði Fyllingen Bergen og Viking Stavanger í fremstu deildini. Nú roynir hann so Bækkelaget úr Oslo.
text: #000003
text: - Bækkelaget er eitt miðlið í fremstu norsku deildini. Teir blivu nummar átta í grundspælinum og spæla í løtuni playoff í endaspælinum ímóti Elverum, greiðir Kjartan frá, tá ið vit hitta hann í telefonini.
text: #000005
text: Komandi kappingarár skal Kjartan so royna seg ímóti slíkum risum sum Elverum - sum hevur gjørt nógv um seg í Champions League í ár - og so nýggja stórliðnum, Kolstad, ið millum annað fær Sander Sagosen í hópin.
text: #000006
text: Kjartan hevði í roynd og veru sáttmála fyri eitt ár afturat í Svøríki, men semja var um at steðga samstarvinum longu nú. Hetta eftir eitt vónbrótandi ár, har skaðar hava darvað nógv.
text: #000007
text: Avloysir stóra stjørnu í Oslo
text: #000008
text: - Eg havi ikki spælt eitt so gott kappingarár her í Svøríki og fór at leita aftur til kontaktir í Norra, greiðir Kjartan frá
text: #000009
text: - Bækkelaget kendi alt til mín. Teir missa nú sín høgra bakk ígjøgnum nógv ár, sum hevur verið toppskjútti í bestu deildini í fleiri ár. Hann gevst nú, og so ringdu teir til mín.
text: #000010
text: Og tað verður vorðið sum arvur at lyfta hjá Kjartani, tá ið hann fer at gera seg til reiðar á høgra bakki hjá Bækkelaget.
text: #000011
text: Hann avloysir nevnliga Emil Midtbø Sundal. Hann var í árunum 2017 til 2021 toppskjútti í norskum hondbólti fimm ár á rað. Í 2017 rakk tað til silvur, sum eisini er besta úrslitið hjá Bækkelaget higartil.
text: #000012
text: Kjartan hugsar tó fyrst og fremst um at fáa eitt betri kappingarár enn í ár. Tí árið í Svøríki gekk als ikki eftir vild.
text: #000013
text: - Eg komi til Svøríkis at venja áðrenn summarferiuna, og vit finna útav at standurin er ikki so góður. Eg havi tað, sum kallast “jumpers knee” í báðum knøunum. So er meiningin at eg skal gerast frískur um summarið, men tað hendi so ikki. Og tá ið eg so møti her aftur, koyri eg beint inn í “pre-season” við tveimum ringum knøum.
text: #000014
text: - Og tað gekk jú illa, sigur Kjartan, sum fekk uppaftur fleiri trupulleikar í Svøríki.
text: #000015
text: - Tá ið eg so endiliga byrji at raka ein nøkulunda hondbóltsform, bróti eg nøsina eina viku áðrenn kappingarárið byrjar, og so eri eg úti í fýra vikur eyka.
text: #000016
text: - Og so at berja meg aftur í hondbóltsform. So tað tók longri tíð enn ætlað, og eg hevði sum so ikki spælt ein góðan dyst tá ið vit komu til jólar, sigur strandingurin sum kortini eydnaðist við at vísa seg fram í Svøríki:
text: #000017
text: - Eg havi tíbetur rakt nakrar fínar dystir nú - serliga ímóti endanum. Ein segði mær at eg havi skorað flest mál í niðurflytingarspælinum. Tað visti eg ikki sjálvur, sigur Kjartan, sum altso átti sín lut í at Önnereds yvirlivdi í fremstu deildini.
text: #000018
text: Eftir vónbrótandi árið í Svøríki gleðir Kjartan seg at koma aftur til Norra, har hann spældi frá 2017 til 2021. 26 ára gamli strandingurin hevur longu eina langa yrkisleið í norðurlendskum hondbólti at vísa á, hóast hon stundum hevur verið nakað knortlutt.
text: #000019
text: Flottu avrikini við HM-endaspælið í Algeria førdu til ein sáttmála við Fyllingen Bergen, sum árið frammanundan var endað nummar seks í fremstu deildini, og millum annað spældi Evropa Cup.
text: #000022
text: - Men so ringdi Viking Stavanger. Eg hugsaði ikki at tað var tað feitasta at fara niður í næstfremstu norsku deildina, sigur Kjartan, sum kortini tók av, og saman við øðrum føroyingum kom at seta sín dám á Viking Stavanger, sum við Kjartani sum toppskjútta flutti upp í fremstu deildina í 2020.
text: #000024
text: Vinstri armurin á Kjartani átti aloftast høvuðsleiklutin í álopinum tey trý árini í Stavanger. Har eyðkendi Kjartan seg í norskum hondbólti við sínum snilda spælistíli, ið er sermerktur við gjøgnumbrotum, innspølum á strikuna, útspøl á vongin - og rimmar skotum.
text: #000025
text: - Tað gekk væl, og nú royndi eg so at fara eitt stig víðari, sigur Kjartan um skiftið til Svøríkis á sumri í 2021.
text: #000026
text: Bækkelaget verður altso fimta útlendska felagið hjá Kjartani, sum kortini ikki altíð droymdi um at spæla hondbólt úti í stóru verð.
text: #000027
text: Kjartan Johansen vaks upp í góðum ítrottarumhvørvi á Strondum, og spældi bæði hondbólt við StÍF og fótbólt við Skála.
text: #000028
text: - Eg havi ein pápa sum hevur verið venjari hjá okkum í bæði fótbólti og hondbólti og hevur verið eyka pápi hjá øllum vinmonnunum, sigur hann.
text: #000029
text: - Ítrottur fylti altíð nógv, og hondbólturin altíð fylt eitt lítið sindur meira. Eg havi ein pápa og tveir pápabeiggjar sum spældu við StÍF og eina systur, sum var góð frá ungum aldri eisini, sigur Kjartan. Systurin, Ninna, er í dag liðskipari á kvinnulandsliðnum.
text: #000031
text: - Eg minnist serliga at Ninna bleiv ársins stjørnuskot og ársins leikari sama ár, og eg hugsaði at hatta skal eg eisini klára, tá ið eg verði 17 ár.
text: #000032
text: Sum 14 ára gamal fór hann at hugsa um at fara á eftirskúla, og um tað nú skuldi vera við denti á hondbólt ella fótbolt. Avgerðin fall á hondbóltseftirskúla í Viborg saman við fleiri øðrum føroyingum. Samstundis komu møguleikarnir fyri landsliðhondbólti tá HSF setti gongd á ungdómslandsliðini.
text: #000033
text: - Samstundis sum eftirskúlin endaði, byrjaðu ungdómslandsliðini at koma, minnist Kjartan, sum er víðagitin saman við sonevnda 96-árganginum, sum framdi nógv stór avrik - ikki minst við at spæla seg til HM, sum fyrsta føroyska liðið nakrantíð.
text: #000035
text: - Tað var nokk so serligt við okkara árgangi í ungdómslandsliðnum. Vit, sum vóru føddir í 96 spældu saman við teimum sum vóru føddir í 94. So tað kendist altíð sum vit vóru langt aftanfyri hinar, tí vit vóru tvey ár aftanfyri.
  - Men so fóru vit einaferð til Sveis til U20-EM-undankapping, og har funnu vit útav at vit bert vóru tvey mál frá at spæla okkum víðari. Í 2017 hendi tað so, at vit spældu okkum til HM í Algeria, og vit hugsaðu “aha, tað ber faktiskt væl til”, greiðir Kjartan frá, sum longu sum 19 ára gamal fekk fyrstu A-landsliðsdystirnar.
text: #000036
text: Kjartan og landsliðið í stórari menning
text: #000037
text: Tað var eitt lægri støði, enn tað, sum føroyska A-landsliðið er vant at spæla nú, greiðir Kjartan frá.
text: #000039
text: - Man mátti byrja onkustaðni, og so bleiv tað størri og størri. So spældu vit okkum til EM-undankappingina, og tað fyrsta vit gjørdu var at spæla javnleik ímóti Montenegro, minnist Kjartan, sum longu í nógv ár hevur verið av týdningarmestu leikarum á manslandsliðnum. Eitt nú bar hann liðskiparabandið, tá ið Føroyar fingu størsta úrslitið higartil, tá ið tað eydnaðist at vinna EM-undankappingardystin á Kekkia í 2021.
text: #000040
text: - Alt veksur. Vit blíva betri og betri og har koma fleiri og fleiri og betri spælarar. Nú tosar mann so um eina høll og fjølmiðlarnir gera nógv burturúr hondbóltinum. So alt veksur. Og ikki ov skjótt, men upp á ein góðan máta.
text: #000041
text: Kjartan sjálvur heldur eisini fram at menna seg, og har er framvegis rúm at røkka einum uppaftur hægri støði. Tað er í øllum førum ætlanin, nú hann aftur fer at royna seg í Norra.
text: #000042
text: - Eg havi altið droymt um eitt lítið sindur meira, so eg vóni at fáa eitt gott kappingarár nú, og so kundi tað gingið so væl, at man kom til eitt uppaftur størri lið, har tað er uppaftur meira professionelt. Eg vil gjarna sleppa at uppliva tað støðið, sum einaferð verður mín grensa. Og tað haldi eg ikki at eg havi roynt enn. Um tað er í Danmark ella á einum betri liðið í Norra ella Svøríki, tað veit eg ikki, sigur Kjartan at enda.
text: #000043